मुख्यमंत्री योगी आदित्यनाथ ने इस घटना पर कड़ा रुख अख्तियार करते हुए पुलिस को हत्या से जुड़े सभी अपराधियों को जल्द से जल्द गिरफ्तार करने का आदेश दिया है। उन्होंने कहा कि प्रदेश सरकार ऐसे किसी भी कृत्य को बर्दाश्त नहीं करेगी और ऐसे आपराधिक तत्वों के खिलाफ कड़ी से कड़ी कार्रवाई की जाएगी। मुख्यमंत्री ने घटना पर दुख व्यक्त करते हुए दोनों मृतक साधुओं के परिवार को पांच-पांच लाख रुपए की सहायता देने की घोषणा की और एक घायल साधु को एक लाख रुपए की आर्थिक सहायता दिए जाने का निर्देश दिया है।